Neviem ako vy, ale ja sa v týchto horúcich dňoch v kuchyni zvŕtam pomenej a vymýšľam spôsoby, ako sa dobre najesť aj bez varenia. Pri grilovaní mi to ide celkom dobre, lebo ja marinujem, šalátujem a dresingujem a o zvyšok sa postará môj muž :) Ak ste už tiež vytiahli gril, určite sa vám bude páčiť tento farebný šalát s grilovaným kuracím mäsom. V marináde sa okrem citrónu a cesnaku blysol aj u mňa obľúbený koriander s rímskou rascou a ja vám môžem zaručiť, […]
V poslednej dobe fičím na rímskej rasci a pri varení ju používam, kde sa len dá. Ako iste viete, kumín sa najviac využíva v arabskej a indickej kuchyni. A ešte v tej mojej :) Svojou výraznou arómou a chuťou super doplní aj jednoduché jedlá, netreba vám preto žiadne zložité recepty, len chuť na zmenu. A keďže studené listové šaláty nie sú v zime žiadna sláva, mám pre vás rýchly tip, ako z bežných surovín vyčarovať zaujímavú veggie večeru. Mrkvový šalát s cícerom dostane vďaka rímskej rasci […]
Zeler je vďačnou zeleninou, dá sa použiť na mnoho spôsobov. Bez neho si neviem predstaviť nedeľný vývar, stonkový zeler používam do omáčok alebo na chrumkanie k dipom a fičíme tiež na zelerových hranolkách. Keď si raz za čas doma pripravíme dobrý steak, načo "zabiť" svoje trávenie vyprážanými zemiakovými hranolkami. Zelerové hranolky sa super hodia aj k pečeným mäsám, majú zaujímavú chuť a oproti klasickým prílohám sú príjemnou zmenou.
Cviklu som z detstva poznala ako zaváraninu – nakrájanú na kocky v sladkokyslom náleve, alebo na spôsob studeného šalátu s chrenom ako súčasť veľkonočného menu. V poslednej dobe som si ju obľúbila v pečenej podobe v kombinácii so slaným syrom, ale rada ju používam aj do koláčov. A tento cviklový šalát s kozím syrom je skvelá dobrota. Môže byť jednoduchou večerou, prílohou, alebo obedom na ďalší deň, lebo dobre chutí aj studený.
Čučoriedky sú pre svoj obsah vitamínov a minerálov vyhľadávaným ovocím, pričom ani mrazením ich neoberieme o antioxidačné vlastnosti. Zopár fliaš zvyknem zavárať ako kompót, ale najčastejšie ich zamrazím a mám takto vždy poruke na ranné smoothie či nedeľný koláč. Ale môže z nich byť aj takáto omáčka k divine. Čučoriedky sú náročnejšie na pestovanie pre svoje nároky na pôdu, ktorá by mala byť piesočnatá alebo piesočnato-hlinitá, s kyslou reakciou. Príprava správnych podmienok vie v začiatkoch odradiť nejedného pestovateľa. Vďaka trpezlivosti môjho otca si […]
Rada pečiem túto zeleninovú zmes, lebo sa v nej dá skombinovať základná výbava každej letnej debničky. Mojimi favoritmi sú baklažány, cuketa a paradajky, zvyknú sa tiež používať zemiaky a cibuľa. Hlavné je nešetriť na olivovom oleji a dopriať aj štedrú dávku byliniek, len takto bude mať pečená zelenina dokonalú chuť!